open-index/open-wikipedia-markdown huggingface dataset:
Πάμπλο Λάσο

Ο **Πάμπλο Λάσο Μπιαρούν**,  γνωστός ως **Πάμπλο Λάσο** (γεννημένος στις 13 Οκτωβρίου 1967) είναι Ισπανός προπονητής καλαθοσφαίρισης, ο οποίος είναι ο νυν προπονητής της Αναντολού Εφές και πρώην επαγγελματίας καλαθοσφαιριστής. Ήταν προπονητής της ομάδας καλαθοσφαίρισης της Ρεάλ Μαδρίτης από το 2011 μέχρι το 2022.

## Καριέρα ως επαγγελματίας καλαθοσφαιριστής

### Η πορεία του με συλλόγους
Ο Πάμπλο Λάσο ως επαγγελματίας καλαθοσφαιριστής έχει αγωνιστεί από το 1984 έως το 2003 συγκεντρώνοντας 17.378 αγωνιστικά λεπτά σε 624 αγώνες στην  Liga ACB. Έχει ύψος 1,78cm και αγωνιζόταν στη θέση του πλέι μέικερ. Στο πρωτάθλημα της Ισπανίας κατέχει το ρεκόρ με τις περισσότερες ασίστ (2.896) και τα περισσότερα κλεψίματα (1.219). Έφτασε στην κορυφή  του Κυπέλλου Ισπανίας το 1995, κατακτώντας τον τίτλο του MVP του τουρνουά. Τη σεζόν 1996–97 κέρδισε το FIBA Saporta Cup.

### Η πορεία με την εθνική ομάδα της Ισπανίας
Με την αντρική ομάδα της εθνικής Ισπανίας ο Λάσο αγωνίστηκε σε 61 αγώνες. Στο διάστημα αυτό συμμετείχε στο Ευρωμπάσκετ 1989, στο Ευρωμπάσκετ 1995 καθώς και στο Μουντομπάσκετ 1994.

## Προπονητική καριέρα
Ο Πάμπλο Λάσο ξεκίνησε την προπονητική του καριέρα το 2008, αναλαμβάνοντας ως πρώτος προπονητής στην Καστεγιον. Ως προπονητής της κατάφερε να την ανεβάσει κατηγορία και να την οδηγήσει στην Liga ACB. Στην ομάδα έμεινε ως το 2011 όταν πήρε μεταγραφή για την Ρεάλ Μαδρίτης.

Ο Λάσο ανέλαβε την Ρεάλ Μαδρίτης το 2011. Με τη Ρεάλ Μαδρίτης έχει κατακτήσει 2 φορές την Ευρωλίγκα (2015,2018) και έχει συμμετάσχει συνολικά σε 7 Φάιναλ Φορ (Ευρωλίγκα). Με την ομάδα της Μαδρίτης έχει κατακτήσει 6 Πρωταθλήματα Ισπανίας (2013, 2015, 2016, 2018, 2019, 2022), 6 Κύπελλα Ισπανίας (2012, 2014, 2015, 2016, 2017, 2020) και 6 Σούπερκαπ Ισπανίας (2012, 2013, 2014, 2018,2019, 2020). Ακόμα ο Πάμπλο Λάσο κατέκτησε το Διηπειρωτικό Κύπελλο με τη Ρεάλ Μαδρίτης το 2015.

Σε προσωπικό επίπεδο ο Λάσο ως προπονητής αναδείχτηκε ως ο καλύτερος προπονητής της Ευρωλίγκα 2 φορές (2015, 2018). Επίσης αναδείχτηκε 5 φορές ο καλύτερος προπονητής του Ισπανικού Πρωταθλήματος (2013, 2014, 2015, 2018, 2021)  και βραβεύτηκε 4 φορές ως ο καλύτερος προπονητής στην Ισπανία από την ομοσπονδία προπονητών (2013, 2015, 2016, 2018). Έλυσε το συμβόλαιο του με τη Ρεάλ Μαδρίτης το 2022.

Από το 2011, ο Πάμπλο Λάσο έχει αναλάβει την εθνική ομάδα καλαθοσφαίρισης της χώρας των Βάσκων χωρίς όμως η ίδια να έχει αναγνωριστεί από την FIBA με αποτέλεσμα να έχει τη δυνατότητα ν' αγωνίζεται μόνο σε φιλικούς αγώνες.

## Παραπομπές


## Εξωτερικοί σύνδεσμοι
* Pablo Laso στο acb.com.
* Pablo Laso στο  fiba.com.
* Pablo Laso στο euroleague.net.
* http://www.sport24.gr/Basket/Euroleague/eb-afieromata/o-laso-twn-parke.2541495.html. Ανακτήθηκε στις 18-5-2018.

Κατηγορία:Ισπανοί προπονητές καλαθοσφαίρισης
Κατηγορία:Προπονητές νικητές Ευρωλίγκα
Κατηγορία:Προπονητές καλαθοσφαίρισης ισπανικών συλλόγων
Κατηγορία:Προπονητές καλαθοσφαίρισης Ρεάλ Μαδρίτης
Κατηγορία:Καλαθοσφαιριστές Κλαμπ Μπάσκετ Χιρόνα
Κατηγορία:Προπονητές καλαθοσφαίρισης Σαν Αντόνιο Σπερς
Μπρονισουάβα Ντούσκα

Η **Μπρονισουάβα Ντούσκα** (πολωνικά: *Bronisława Dłuska*, 28 Μαρτίου 1865 - 15 Απριλίου 1939) ήταν Πολωνή ιατρός και συνιδρυτής του Ινστιτούτου Ογκολογίας «Μαρία Σκουοντόφσκα-Κιουρί» στη Βαρσοβία.

## Βιογραφία
Γεννήθηκε στη Βαρσοβία, στο Βασίλειο της Πολωνίας, ως Μπρονισουάβα Σκουοντόφσκα. Και οι δύο γονείς της ήταν δάσκαλοι. Η οικογένεια απέκτησε πέντε παιδιά και μία εκ των αδελφών της ήταν η γνωστή φυσικός και χημικός Μαρί Κιουρί. Η οικογένεια έζησε φτωχικά, καθώς τόσο η πατρική όσο και η μητρική περιουσία απωλέσθη κατά τη διάρκεια της πολωνικής εθνικής εξέγερσης. Ο παππούς της ήταν κι αυτός δάσκαλος, δάσκαλος μάλιστα ενός από τους σημαντικότερους Πολωνούς λογοτέχνες, του Μπολέσουαφ Πρους. 

Τα πρώτα βήματά της στα μαθηματικά και τη φυσική τα έκανε με τον πατέρα της, ο οποίος αργότερα απολύθηκε από τους Ρώσους, από το πόστο που είχε ως διευθυντής γυμνασίου, και ανέλαβε ένα λιγότερο κερδοφόρο πόστο. Οι κακές επενδύσεις έφερε μεγαλύτερα οικονομικά προβλήματα στην οικογένεια, η οποία αναγκάστηκε να νοικιάζει το σπίτι της σε αγόρια. Η μητέρα της ήταν κι αυτή διευθύντρια σε ένα σχολείο θηλέων, όμως με τη γέννηση της Μαρί, παραιτήθηκε. Πέθανε τον Μάιο του 1878 από φυματίωση. Το γεγονός αυτό άφησε την τότε 13 ετών Μπρονισουάβα να προσέχει τη Μαρί και τα αδέλφια της, καθότι ήταν το μεγαλύτερο θηλυκό της οικογένειας. Τρία χρόνια πριν, είχε πεθάνει η μεγαλύτερη αδελφή τους Σοφία, από τύφο. Το 1882, η Μπρονισουάβα, αποφοιτά από το σχολείο, κι ενώ οι γυναίκες δεν γίνονταν αποδεκτές στα πανεπιστήμια, εκείνη σε 19 ετών πήγε στη Σορβόνη να σπουδάσει ιατρική. Κατά τη διάρκεια των σπουδών της βοηθιέται από τη Μαρί, όπως θα έκανε και η Μπρονισουάβα, ενόσω σπούδαζε κι Μαρί.

Το 1890, αποφοιτά από εκεί ως γυναικολόγος και μαιευτήρας, ενώ παντρεύεται και τον συνάδελφό της και συμπατριώτη της, Καζίμιερς Ντούσκι. Εκεί το ζευγάρι ήταν αρκετά ενεργό στην τοπική κοινωνία. Το 1891, πάει και ζει μαζί τους η Μαρί, για να σπουδάσει κι αυτή στη Σορβόνη, κατόπιν νοίκιασε δική της σοφίτα, κοντά στο πανεπιστήμιο. Το ζευγάρι απέκτησε δύο παιδιά. Το 1989, το ζευγάρι επιστρέφει στην Πολωνία και ξεκινά τη διεύθυνση ενός σανατορίου. Μετά τον Πόλεμο και την απελευθέρωση της Πολωνίας από της Ρωσία, το ζευγάρι ξεκινά να διευθύνει κλινική για τη φυματίωση σε προάστιο της Βαρσοβίας. Η αδελφή της, έχουσα αποκτήσει φήμη, φτιάχνει, μετά το Παρίσι, και στη Βαρσοβία ινστιτούτο, το 1925, και η Μπρονισουάβα το αναλαμβάνει. Το 1932, ήταν έτοιμο με τη Μπρονισουάβα, να είναι η πρώτη διευθύντριά του. Η Μπρονισουάβα Ντούσκα, απεβίωσε σε ηλικία 74 ετών και ενταφιάστηκε στον οικογενειακό τάφο τους.

## Παραπομπές


Κατηγορία:Ογκολόγοι
Κατηγορία:Γυναικολόγοι
Κατηγορία:Πολωνοί ιατροί
Κατηγορία:Απόφοιτοι του Πανεπιστημίου του Παρισιού
Κατηγορία:Αποδέκτες του Σταυρού της Ανεξαρτησίας (Πολωνία)
Κατηγορία:Αποδέκτες του Χρυσού Σταυρού της Αξίας (Πολωνία)
Κατηγορία:Διοικητές του Τάγματος της Αναγέννησης της Πολωνίας
Κατηγορία:Ενταφιασμοί στο Κοιμητήριο Ποβόνσκι
Συνθήκη της Σαπιέντζας

Η **Συνθήκη της Σαπιέντζας** ήταν μια συνθήκη που υπογράφηκε το 1209 μεταξύ της Γαληνοτάτης Δημοκρατίας της Βενετίας και  του Πριγκιπάτου της Αχαΐας και ρύθμιζε το καθεστώς στην Πελοπόννησο, μετά την Λατινική κατάκτηση της Βυζαντινής αυτοκρατορίας από τους ιππότες της Δ΄ Σταυροφορίας. Η συμφωνία υπογράφηκε μεταξύ Βιλλαρδουΐνου και Ραφαήλ Γκένο στο μοναστήρι των Βενεδικτίνων στο νησί Σαπιέντζα στις ακτές της Μεσσηνίας απέναντι από την Μεθώνη.

Στην "Partitio Romaniae" το μεγαλύτερο μέρος της χερσονήσου είχε δοθεί από τους σταυροφόρους στους Ενετούς, αλλά η κατάκτησή της από τους Γοδεφρείδο Βιλλεαρδουίνο και Γουλιέλμο Σαμπλίτη ανάγκασε τους Βενετούς να αποδεχτούν την νέα κατάσταση. 

Σύμφωνα με την συνθήκη η Βενετία έπαιρνε τα λιμάνια της Μεθώνης μετά των εξαρτημένων περιοχών, Κορώνης μετά των εξαρτημένων περιοχών και του Ναυαρίνου με την περιοχή που το περιελάμβανε μέχρι την Ασίνη. Ο Βιλεαρδουίνος έδωσε όρκο πίστης στην Βενετία κι κάθε χρόνο έπρεπε να στέλνει στους Ενετούς τρία μεταξωτά χρυσοκέντητα παραπετάσματα.

## Παραπομπές


Κατηγορία:Συνθήκες της Βενετικής Δημοκρατίας‎
Κατηγορία:Συνθήκες του Πριγκιπάτου της Αχαΐας
Κατηγορία:Ιστορία της Μεσσηνίας
Κατηγορία:Πύλος
Κατηγορία:Δήμος Πύλου - Νέστορος
Γουίλιαμ Ρόου

Ο **Γουίλιαμ Ρόου** () ( Ιούλιος 26, 1931 – Αύγουστος 22, 2015) ήταν καθηγητής φιλοσοφίας στο πανεπιστήμιο του Περντού, με ειδίκευση στη φιλοσοφία της θρησκείας. Το έργο του ήταν σημαντικό στην αναγέννηση της αναλυτικής φιλοσοφίας της θρησκείας. Ιδιαίτερη προσοχή έλαβε η ανάλυση του για το αποδεικτικό πρόβλημα του κακού
.

## Βιογραφικά
Ο Γουίλιαμ Ρόου (William Leonard Rowe) γεννήθηκε στις 26 Ιουλίου 1931. Σύμφωνα με τον ίδιο, έγινε ευαγγελικός Χριστιανός κατά τη διάρκεια των εφηβικών του χρόνων και επιθυμούσε να γίνει ιερές και γράφτηκε στο Ινστιτούτο της Βίβλου του Ντιτρόιτ (Detroit Bible Institute) για τις κολεγιακές σπουδές του. Όταν απέλυσαν έναν από τους καθηγητές για τις θρησκευτικές του πεποιθήσεις, αποφάσισε να φύγει και μεταφέρθηκε στο Wayne State University. Από εκεί, το σχέδιό του ήταν να συνεχίσει στο Fuller Theological Seminary. Στο Wayne State University έκανε εντύπωση στον Ρόου η γνωριμία του με ένα καθηγητή, ο οποίος ήταν άθεος, ενώ ο πατέρας του ήταν ιερέας.

Μετά την αποφοίτηση του από το Wayne State, ο Ρόου έκανε μεταπτυχιακές σπουδές στο Chicago Theological Seminary. Τόνισε ότι τότε ξεκίνησε να αντιμετωπίζει πιο κριτικά τη Βίβλο, να μάθει για τις αρχές της και συνάντησε άλλους θεολόγους οι οποίοι δεν ήταν φονταμενταλιστές όπως ήταν ο ίδιος. Ο φανατισμός του ξεκίνησε να ξεθωριάζει.

Αφού έλαβε το πτυχίο Master of Divinity από το Chicago Theological Seminary, ξεκίνησε διδακτορικό στη φιλοσοφία στο πανεπιστήμιο του Μίσιγκαν. Το ολοκλήρωσε το 1962 και δίδαξε για ένα σύντομο χρονικό διάστημα στο University of Illinois και μετά στο Purdue University.

Ο Ρόου περιγράφει τη μετατροπή του από φανατικό χριστιανό σε άθεο ως σταδιακή, και ως αποτέλεσμα της «απουσίας εμπειρίας και τεκμηρίωσης αρκετής ώστε να διατηρηθεί η θρησκευτική μου ζωή και πεποιθήσεις». Ανέφερε ότι η μελέτη των πηγών της Βίβλου τον έκανε να σκεφτεί ότι η αμφιβολία έχει θεϊκή φύση και από τότε ξεκίνησε να αναζητά και να προσεύχεται για σημάδια ύπαρξης του Θεού.

Στις 22 Αυγούστου 2015, ο Ρόου πέθανε σε ηλικία 84 ετών.

### Φιλικός αθεϊσμός

Ο Ρόου εισήγαγε την έννοια του «φιλικού αθεϊστή» στο κλασικό του άρθρο για τον επιχείρημα από το κακό. Ο φιλικός αθεϊστής είναι αυτός που αποδέχεται ότι ορισμένοι θεϊστές είναι δικαιολογημένοι να πιστεύουν στον θεό, παρόλο που ο θεός δεν υπάρχει. Ο αθεϊστής φιλόσοφος Μάικλ Μάρτιν ήταν αρνητικός απέναντι σε αυτή τη θέση. Μια συνέπεια του φιλικού αθεϊσμού του Ρόου ήταν προσπαθεί να παρουσιάζει τα επιχειρήματα των αντιπάλων του όσο καλύτερα μπορούσε. Έγραφε υπέρ των θεϊστικών επιχειρημάτων και θεωρήθηκε από ορισμένους πως υποστηρίζει το κοσμολογικό επιχείρημα. 

## Έργα

### Έργα με επηροή
*  Reprinted in 
* 

### Βιβλία
* 
* 
* 
* 

### Βιβλία για το έργο του
* 

## Δείτε επίσης
* Αμερικανική φιλοσοφία
* Φιλοσοφία της θρησκείας

## Παραπομπές


Κατηγορία:Αμερικανοί φιλόσοφοι
Κατηγορία:Αμερικανοί άθεοι
Κατηγορία:Αθεϊστές φιλόσοφοι
Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Κατηγορία:Φιλόσοφοι της θρησκείας
Κατηγορία:Αναλυτικοί φιλόσοφοι
Γκάμα

Η **Γκάμα** (*Gama*) είναι πόλη της Ομοσπονδιακής (Φεντεράλ) περιοχής της Βραζιλίας.

Το 1747 στην περιοχή έφθασε ο πρώτος ιερέας. Λεγόταν πατήρ *Λουίς δα Γκάμα Μεντόνσα* και πιθανόν η περιοχή αυτή ονομάστηκε "*Γκάμα*" σε ανάμνησή του.

Βρίσκεται σε απόσταση περίπου 30 χιλιομέτρων από την πρωτεύουσα Μπραζίλια, η πόλη είναι διάσημη για την ανέγερση της Κατετίνιο, πρώτης οικίας στην πόλη της Μπραζίλια και πρώτης επίσημης κατοικίας του προέδρου Ζουσελίνου Κουμπιτσέκ.

## Προσωπικότητες από την Γκάμα
* Κακά (1982) πρώην ποδοσφαιριστής

## Φωτογραφίες

Εικόνα:Estádio Walmir Campelo Bezerra.jpg|Το στάδιο *Walmir Campelo Bezerra*
Εικόνα:CEM 01 de Gama.jpg|Η Ιατρική Σχολή


## Εξωτερικοί σύνδεσμοι

* Επίσημη ιστοσελίδα 

Κατηγορία:Πόλεις της Βραζιλίας
Ιόν Ντιακονέσκου

Ο **Ιόν Ντιακονέσκου** (ρουμανικά: Ion Diaconescu, , 25 Αυγούστου 1917 – 11 Οκτωβρίου 2011) ήταν Ρουμάνος αντικομμουνιστής ακτιβιστής και πολιτικός. Φυλακίστηκε ως πολιτικός κρατούμενος για δεκαεπτά χρόνια από το 1947 έως το 1964 κατά τη διάρκεια της κομμουνιστικής εποχής της Ρουμανίας. Αργότερα ο Ντιακονέσκου έγινε επικεφαλής του Χριστιανοδημοκρατικού Εθνικού Κόμματος των Αγροτών (PNŢCD).

Γεννημένος στην Μποτέστι, στην επαρχία Αργκές, ο Ντιακονέσκου ξεκίνησε την πολιτική του καριέρα το 1936, όταν προσχώρησε στην πτέρυγα νεολαίας του Κόμματος των Αγροτών. Το Κομμουνιστικό Κόμμα ανέλαβε τη διακυβέρνηση της Ρουμανίας το 1947 μετά τον Β΄ Παγκόσμιο Πόλεμο. Ο Ντιακονέσκου συνελήφθη το 1947, αλλά επέζησε τη φυλάκισή του σε ρουμανικό γκουλάγκ. Οι ρουμανικές αρχές τον απελευθέρωσαν το 1964 μετά από δεκαεπτά χρόνια φυλάκισης ως μέρος προγράμματος αμνηστίας πολιτικών κρατουμένων.

Ο Ρουμάνος δικτάτορας, ο πρόεδρος Νικολάε Τσαουσέσκου και η κομμουνιστική κυβέρνηση κατέρρευσαν στη Ρουμανική Επανάσταση του 1989. Ο Ντιακονέσκου ίδρυσε το Χριστιανοδημοκρατικό Εθνικό Κόμμα των Αγροτών το 1989 μετά την επανάσταση.

Ο Ντιακονέσκου υπηρέτησε ως Πρόεδρος της Βουλής των Αντιπροσώπων της Ρουμανίας, υπό το Κοινοβούλιο της Ρουμανίας, από το 1996 έως το 2000. Το 2011, ο Ντιακονέσκου επέκρινε το δικό του χριστιανοδημοκρατικό κόμμα εθνικών αγροτών, το οποίο μαστίζεται από αγωνιστικές ενέργειες, λέγοντας ότι το κόμμα θα πρέπει να ξαναξεκινήσει υπό την ηγεσία του πρώην πρωθυπουργού Βίκτορ Τσιόρμπεα.

Ο Ντιακονέσκου πέθανε στο Βουκουρέστι το 2011, σε ηλικία 94 ετών. Υπέφερε από καρδιακές παθήσεις στα τελευταία του χρόνια. Η ταφή του έλαβε χώρα στο Βουκουρέστι στο νεκροταφείο Μπέλλου. Μια στιγμή σιγής πραγματοποιήθηκε στο Κοινοβούλιο της Ρουμανίας προς τιμήν του. Έλαβε τον έπαινο πολλών πολιτικών και ακτιβιστών της Ρουμανίας. Ο πρώην πρόεδρος της Ρουμανίας, Εμίλ Κονσταντινέσκου, ονόμασε τον Ντιακονέσκου ως «σύμβολο της κομμουνιστικής αντίστασης στη Ρουμανία και την Ανατολική Ευρώπη, και σύμβολο της ειλικρίνειας και της τιμής». Ο ρουμάνος πρώην πρωθυπουργός της Βουλγαρίας Βίκτορ Τσιόρμπεα απέτισε φόρο τιμής στον Ντιακονέσκου, λέγοντας ότι ο Ιόν Ντιακονέσκου κατάλαβε ότι η πίστη και οι αρχές είναι εθνικοί θησαυροί και ότι δεν τις πρόδωσε (τις αξίες), αντέχοντας 17 χρόνια στις κομμουνιστικές φυλακές. Ένας από τους πιο γνωστούς ρουμάνους πολιτικούς ακτιβιστές, η Ντόινα Κορνέα, εξήρε επίσης τη ζωή και τη σταδιοδρομία του Ντιακονέσκου, «οι σημερινοί πολιτικοί σκέφτονται μόνο για τα δικά τους συμφέροντα ... Αυτός είναι ο λόγος για τον οποίο η Ρουμανία σέρνεται μαζί τους».

## Παραπομπές


Κατηγορία:Ρουμάνοι πολιτικοί
Δάφνες Πάτρας

Οι **Δάφνες** είναι συνοικία της Πάτρας στο βόρειο τμήμα της πόλης, που απέχει περίπου 7 χιλιόμετρα από το κέντρο της. 

Αποτελεί μέρος του παράκτιου τμήματος της περιοχής των Μποζαϊτίκων, ευρισκόμενο ανάμεσα στην Παραλία Προαστίου (Μποζαϊτίκων) και την περιοχή του Καστελλόκαμπου. 

Η ονομασία της περιοχής είναι φυτωνυμική και έχει προέλθει από την εκεί ύπαρξη πολλών δαφνών (πικροδαφνών). 

Βόρεια των Δαφνών διέρχεται και εκβάλλει ο ποταμός Χάραδρος, που οριοθετεί και την περιοχή από τον γειτονικό Καστελλόκαμπο. Στην περιοχή στεγάζονται σε κοινό κτιριακό συγκρότημα και λειτουργούν το 62ο Δημοτικό Σχολείο και το 49ο Νηπιαγωγείο Πατρών.

Η εκεί παραλία είναι πολυσύχναστη κατά την θερινή περίοδο και προτιμάται από πλήθος Πατρινών, ενώ αξιοσημείωτο είναι και το πλατανόδασος των εκβολών του Χάραδρου.￼

## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995, .

Κατηγορία:Συνοικίες της Πάτρας
Έλικας

μικρογραφία|Προπέλα πλοίου
[μικρογραφία|Έλικας αεροσκάφους [F4U Corsair]]
Ο **έλικας** ή **προπέλα** είναι μηχανική συσκευή η οποία αποτελείται από στοιχεία τα οποία ονομάζονται λεπίδες, τα οποία τοποθετούνται ομόκεντρα και ενιαία σε έναν άξονα, και όταν περιστρέφονται οδηγούν ένα επίπεδο σε κίνηση. Οι λεπίδες δεν είναι επίπεδες, αλλά έχουν καμπυλωτό σχήμα και προεξέχουν από το επίπεδο το οποίο κινούν, και έτσι αποκτούν διαφορά απόστασης σε κάθε πλευρά από το ένα άκρο στο άλλο της λεπίδας, προκαλώντας διαφορά ταχυτήτων μεταξύ των ρευστών στις δύο πλευρές του έλικα. Σύμφωνα με την αρχή του Μπερνούλι, η διαφορά ταχυτήτων συνεπάγεται διαφορά πίεσης, και έτσι εμφανίζεται μια κάθετη δύναμη στον άξονα περιστροφής των λεπίδων προς την περιοχή με τη λιγότερη πίεση. Αυτή η δύναμη είναι γνωστή ως προωθητική δύναμη ενός σκάφους ή ενός αεροσκάφους.

Οι πρώτες εφαρμογές των ελίκων, χιλιάδες χρόνια πριν, ήταν οι ανεμόμυλοι και οι νερόμυλοι. Σήμερα, με τη χρήση ονομασιών όπως «στροφείο», «τουρμπίνα» και «στρόβιλος», οι έλικες και οι παράγωγες συσκευές τους χρησιμοποιούνται για πολλούς σκοπούς: ψύξη, συμπίεση ρευστών, παραγωγή ηλεκτρικού ρεύματος, προώθηση οχημάτων αλλά και τη δημιουργία οπτικών εφέ (στροβοσκόπιο). Ο εφευρέτης του πρώτου λειτουργικού έλικα για την κίνηση ενός πλοίου ήταν ο καταγόμενος από Τσεχία και Γερμανία Γιόζεφ Ρέσελ, ο οποίος έκανε αίτηση διπλώματος ευρεσιτεχνίας στην Αυστρία στις 28 Νοεμβρίου 1826. Όπως φαίνεται από την πληθώρα των ονομασιών και των τομέων εφαρμογής, υπάρχει πληθώρα ελίκων σε μεγέθη, βάρη, αριθμό λεπίδων, ταχύτητα περιστροφής, γωνία προσβολής, ρυθμό κ.λπ.

## Διάφορα στοιχεία
Υπάρχουν έλικες στους οποίους η κλίση των λεπίδων είναι μεταβλητή, η οποία μεταβολή με τη σειρά της μπορεί να είναι μεταβλητή σε σχέση με το επίπεδο περιστροφής του έλικα (ρυθμός) ή σε σχέση με τον άξονα περιστροφής του έλικα. Για την επίτευξη αυτού απαιτούνται σχετικά περίπλοκοι μηχανισμοί.

Στους κινητήρες των αεροπλάνων, ο ίδιος ο έλικας λειτουργεί ως σφόνδυλος. Στα αεροπλάνα οι έλικες είναι σταθερού ή μεταβλητού βήματος, και υπάρχει επίσης μια συγκεκριμένη ταχύτητα όπου το βήμα ρυθμίζεται αυτόματα. Σε αυτούς με μεταβλητό ρυθμό, η γωνία ή ρυθμός ρυθμίζονται με έναν μοχλό που ονομάζεται στήριγμα.

Στα πλοία, οι προπέλες δεν θα πρέπει να διαθέτουν λεπίδες όπου ο αριθμός τους είναι πολλαπλάσιος ή υποπολλαπλάσιος του αριθμού των πιστονιών του κινητήρα, μιας και οι συχνότητες των κραδασμών μπορούν να διπλασιαστούν με αποτέλεσμα το σπάσιμο της προπέλας.

Όπως αναφέρθηκε παραπάνω, ο έλικας παρέχει μια κύρια δύναμη στην διεύθυνση του άξονα περιστροφής, αλλά άλλες δυνάμεις που ασκούνται κάθετα σε αυτόν προκαλούν ορισμένες τάσεις στην κίνηση σύμφωνα με το σημείο τοποθέτησης και άλλες παραμέτρους που πρέπει να μελετηθούν.

## Παραπομπές


## Εξωτερικοί σύνδεσμοι
* 
* 

Κατηγορία:Υδραυλική μηχανική
Ματέους Μοραβιέτσκι

Ο **Ματέους Γιάκουμπ Μοραβιέτσκι** (, 20 Ιουνίου 1968) είναι Πολωνός πολιτικός, τραπεζίτης, οικονομολόγος και ιστορικός, ο οποίος υπηρέτησε ως Πρωθυπουργός της Πολωνίας από τις 11 Δεκεμβρίου 2017 έως τις 13 Δεκεμβρίου 2023. Είναι μέλος του κόμματος Νόμος και Δικαιοσύνη. 

Ο Μοραβιέτσκι διετέλεσε Αναπληρωτής Πρωθυπουργός (Αντιπρόεδρος της Πολωνικής Κυβέρνησης), υπό την Πρωθυπουργό Μπεάτα Σίντουο από το 2015 έως τον Δεκέμβριο του 2017. Επίσης, υπηρέτησε ως Υπουργός Οικονομικών (2016-2018), ως Υπουργός Ανάπτυξης (2015-2018) και ως Υπουργός Αθλητισμού για ένα μικρό διάστημα το 2019.

Ανέλαβε 17ος Πρωθυπουργός της Πολωνίας, ύστερα από την παραίτηση της Πρωθυπουργού Σίντουο, στις 11 Δεκεμβρίου 2017. 

Πριν από τον διορισμό του το 2015, ο Μοραβιέτσκι, είχε αξιόλογη επιχειρηματική καριέρα, και δεν είχε αναμειχθεί ενεργά με την πολιτική έως τότε.

## Βιογραφία
Ο Ματέους Μοραβιέτσκι, γεννήθηκε στις 20 Ιουνίου 1968 στο Βρότσουαφ του Βοεβοδάτου Κάτω Σιλεσίας στην Πολωνία. Σπούδασε Ιστορία στο Πανεπιστήμιο του Βρότσουαφ (1992). Επίσης, είναι απόφοιτος του Τεχνολογικού Πανεπιστημίου του Βρότσουαφ (1993), του Οικονομικού Πανεπιστημίου του Βρότσουαφ (Διοίκηση Επιχειρήσεων, 1995), και του Πανεπιστημίου του Αμβούργου (Ευρωπαϊκό Δίκαιο και Ευρωπαϊκή Ολοκλήρωση, 1995-1997). Επίσης, σπούδασε Ευρωπαϊκές Σπουδές στο Πανεπιστήμιο της Βασιλείας, από το 1995 έως το 1997. 

Από το 1996 έως το 2004, δίδαξε στο Οικονομικό Πανεπιστήμιο του Βρότσουαφ, και από το 1996 έως το 1998, δίδαξε στο Τεχνολογικό Πανεπιστήμιο του Βρότσουαφ. 

Από το 1998 έως το 2015, εργάστηκε στην Τράπεζα Santander της Πολωνίας, του ομίλου Santander. Από το 2007 έως το 2015, διατέλεσε πρόεδρος και διευθύνων σύμβουλος της Santander Polska. 

## Προσωπική ζωή
Ο Μοραβιέτσκι, είναι παντρεμένος με την Ιβόνα Μοραβιέτσκα, με την οποία έχουν αποκτήσει μαζί 4 παιδιά.

## Παραπομπές


Κατηγορία:Πρωθυπουργοί της Πολωνίας
Κατηγορία:Πολωνοί οικονομολόγοι
Κατηγορία:Πολωνοί ιστορικοί
Κατηγορία:Πολωνοί Ρωμαιοκαθολικοί
Κατηγορία:Πολωνοί αντικομμουνιστές
Κατηγορία:Πολωνοί γερμανικής καταγωγής
Κατηγορία:Απόφοιτοι του Πανεπιστημίου της Βασιλείας
Κατηγορία:Απόφοιτοι του Πανεπιστημίου του Βρότσουαφ
Κατηγορία:Πολιτικοί του Νόμος και Δικαιοσύνη
Κατηγορία:Μέλη του Σέιμ της Πολωνίας (2019-2023)
Κατηγορία:Μέλη του Σέιμ της Πολωνίας (2023-2027)
Κατηγορία:Ιππότες του Τάγματος της Αναγέννησης της Πολωνίας
Κατηγορία:Αποδέκτες του Σταυρού της Ελευθερίας και της Αλληλεγγύης
Μουαζέζ Ιλμιγέ Τσιγκ

Η **Μουαζέζ Ιλμιγέ Τσιγκ** (τουρκικά: *Muazzez İlmiye Çığ*, 20 Ιουνίου 1914 - 17 Νοεμβρίου 2024) ήταν Τούρκισσα αρχαιολόγος και ασσυριολόγος, που ειδικευόταν στη μελέτη του πολιτισμού των Σουμέριων και συγγραφέας. Το 2006, σε ηλικία 92 ετών, έλαβε παγκόσμια αναγνωρισιμότητα, όταν έναν χρόνο πριν, είχε κυκλοφορήσει ένα βιβλίο, στο οποίο ανέλυε το πώς η μαντίλα, δεν έχει τις ρίζες στα πρώτα χρόνια του ισλαμισμού, αλλά προέρχεται από τις ιέρειες των Σουμέριων, οι οποίες φορούσαν μαντίλα, ώστε να μυήσουν νεαρά αγόρια στον έρωτα. 

Η Τσιγκ γεννήθηκε στην Προύσα, της Οθωμανικής Αυτοκρατορίας, από γονείς Τάταρους από την Κριμαία. Οι οικογένειες των γονιών της είχαν αναγκαστεί να μεταναστεύσουν στην Τουρκία. Η  Τσιγκ γεννήθηκε ελάχιστα πριν ξεσπάσει ο Πρώτος Παγκόσμιος Πόλεμος. Κατά την εισβολή των Ελληνικών στρατευμάτων στη Σμύρνη, ο πατέρας της πήρε την οικογένειά του και εγκαταστάθηκε στην πόλη Τσορούμ, όπου τα παιδιά του έλαβαν την πρώτη τους εκπαίδευση. Παρόλα αυτά, σε ηλικία 17 ετών εκείνη επέστρεψε στην Προύσα, όπου ολοκλήρωσε τις εγκύκλιες σπουδές της. Εργάστηκε για πέντε χρόνια ως δασκάλα, κι έπειτα πήγε στο Πανεπιστήμιο της Άγκυρας, όπου σπούδασε στο τμήμα της χετταιολογίας. Το 1940, έλαβε το πτυχίο της και ξεκίνησε να εργάζεται σε μουσεία και άλλα ινστιτούτα. 

Παντρεύτηκε με τον τότε διευθυντή του μουσείου Τοπ Καπί, Μ. Κεμάλ Τσιγκ. Η Τσιγκ είναι υπέρμαχος του σεκουλαρισμού και των γυναικείων δικαιωμάτων στην Τουρκία. Είναι επίσης επίτιμο μέλος του Γερμανικού Ινστιτούτου Αρχαιολογίας και του Πανεπιστημίου Αρχαίων Επιστημών της Κωνσταντινούπολης. Το 2002, κυκλοφόρησε και η αυτοβιογραφία της, με τίτλο  *Çivi çiviyi söker*. Αυτή και ο εκδότης της κατηγορήθηκαν ότι παρακινούν θρησκευτικό μίσος. Οι κατηγορίες έπεσαν τον Οκτώβριο του 2006, όταν πέρασε κι από δίκη (η οποία της χάρισε δημοσιότητα), λέγοντας ότι «Εγώ δεν προσέβαλα κανέναν... Εγώ είμαι μία γυναίκα της επιστήμης». Ενώ στη συνέχεια αθωώθηκε και ο εκδότης της. Κατά τη διάρκεια της καριέρας της έχει κυκλοφορήσει πάμπολλες μελέτες και συγγράμματα, τα οποία πολλά μεταφράστηκαν και στην αγγλική γλώσσα.

Απεβίωσε στις 17 Νοεμβρίου 2024, σε ηλικία 110 ετών.

## Παραπομπές


## Εξωτερικοί σύνδεσμοι
*Muazzez İlmiye Çığ website

Κατηγορία:Τούρκοι συγγραφείς
Κατηγορία:Αθεϊστές
Κατηγορία:Υπεραιωνόβιοι
Κατηγορία:Τούρκοι αρχαιολόγοι
Γιόχαν Κέλερ

Ο **Γιόχαν Κέλερ** (εσθ: *Johann Köler* και ρωσ: *Иван Петрович Келер-Вилианди*, 1826 – 1899) ήταν σημαντικός Εσθονός ζωγράφος και επιφανής προσωπικότητα του εσθονικού εθνικού κινήματος του 19ου αιώνα. που ασχολήθηκε κυρίως με τα πορτραίτα και τις τοπιογραφίες.

## Βιογραφία
Γεννήθηκε το 1826 στο Suure-Jaani, κοντά στον οικισμό Ιβάσκι της σημερινής επαρχίας Βίλγιαντι της Εσθονίας, η οποία τότε υπαγόταν στη Ρωσική Αυτοκρατορία. Προερχόταν από φτωχή οικογένεια και έμαθε τα πρώτα γράμματα στο δημόσιο σχολείο του Βίλγιαντι, ενώ κατόπιν σπούδασε ζωγραφική στο Τσέσις της Λιβονίας. Το 1846 συνέχισε τις σπουδές του στην Ακαδημία Καλών Τεχνών της Αγίας Πετρούπολης, από την οποία τιμήθηκε με χρυσό μετάλλιο κατά την αποφοίτησή του το 1855. Τα επόμενα χρόνια ταξίδεψε στη Δυτική Ευρώπη (Παρίσι, Ρώμη κ.α.) όπου φιλοτέχνησε διάφορους πίνακες τους οποίους παρουσίαζε σε εκθέσεις.

Επιστρέφοντας στη Ρωσία εγκαταστάθηκε στην Αγία Πετρούπολη όπου ακολούθησε ακαδημαϊκή καριέρα ως καθηγητής στη Σχολή Καλλιτεχνικής Ανάπτυξης, καθώς και στην Ακαδημία Καλών Τεχνών. Παράλληλα, υπήρξε δάσκαλος ζωγραφικής των μελών της ρωσικής βασιλικής οικογένειας. Παρουσίασε τα έργα του και εκτός ρωσικής επικράτειας, ενώ το 1874, ως αναγνώριση για την αξία και την ποιότητα των υδατογραφιών του, έγινε δεκτός στον Βελγικό Βασιλικό Σύνδεσμο Υδατογράφων. Απεβίωσε το 1899.

### Δράση στα πλαίσια του εσθονικού εθνικού κινήματος
Τη δεκαετία του 1860 εγκαινιάστηκαν οι επαφές του Κέλερ με τους κύκλους των μορφωμένων Εσθονών. Παράλληλα ο Κέλερ χρησιμοποίησε τη θέση του στην Αγία Πετρούπολη προκειμένου να ενισχύσει τους αγρότες της Εσθονίας.

## Αποτίμηση
Ο Κέλερ συγκαταλέγεται μαζί με τους Κρίστιαν Ράουντ και Αντς Λαϊκμάα στην τριάδα των κορυφαίων Εσθονών ζωγράφων του 19ου αιώνα. Ξεχώρισε κυρίως για τις προσωπογραφίες και τις τοπιογραφίες του, ενώ μνημονεύεται και για τη συμβολή του στην ανάπτυξη του εσθονικού εθνικού κινήματος. Το 1976 ανεγέρθη στο Βίλγιαντι ανδριάντας προς τιμήν του (έργο των Έντγκαρ Βίιες και Ρέιν Λούουπ), ενώ το 2001 τα Εσθονικά Ταχυδρομεία εξέδωσαν γραμματόσημο με τη μορφή του, με αφορμή τη συμπλήρωση 175 ετών από τη γέννησή του.

## Έργα

Αρχείο:Johann Köler Eva granaatõunaga 1879-1880.png|*Η Εύα με ρόδι* (1879-1880)
Αρχείο:Köler-Lorelei needmine munkade poolt.jpg|*Ο αφορισμός της Λορελέι από μοναχούς* (1887).
Αρχείο:Portrait of Hugo Treffner by Johann Köler.jpg|*Προσωπογραφία του Χιούγκο Τρέφνερ* (1886).
Αρχείο:Johann Köler 1859.jpg|*Αυτοπροσωπογραφία* (1859).
Αρχείο:Johann Köler - Kristus ristil.jpg|*Ο Χριστός στον Σταυρό* (1857-1859).


## Παραπομπές

## Εξωτερικοί σύνδεσμοι

Κατηγορία:Εσθονοί ζωγράφοι
Κατηγορία:Ρώσοι ζωγράφοι
Η ώρα των φούρνων (ταινία)

***Η Ώρα των Φούρνων *** () είναι ταινία του 1968 σε σκηνοθεσία Octavio Getino και Φερνάντο Σολάνας. Χαρακτηρίστηκε ως  "Το πρότυπο του επαναστατικού ακτιβιστικού κινηματογράφου", και ασχολείται με τις πολιτικές του "τριτοκοσμικού στύλ" κινηματογράφου και Λατινο-αμερικανικά μανιφέστα της δεκαετίας του 1960. O τίτλος είναι ένας υπαινιγμός για τις φωτιές που άναψαν οι ιθαγενείς της Αμερικής στις ακτές της Αργεντινής και είδαν οι κονκισταδόροι, και για το απόφθεγμα του Χοσέ Μαρτί που επανέλαβε ο Τσε Γκεβάρα "*είναι η ώρα για τους φούρνους, και δεν θα φανεί παρά μόνο φως*" (“Es la hora de los hornos y no se ha de ver más que la luz”).

## Συμμετέχοντες

* María de la Paz ως Αφηγήτρια
* Φερνάντο Ε. Σολάνας ως Αφηγητής
* Edgardo Suárez ως Αφηγητής 
* Φιντέλ Κάστρο ως ο εαυτός του  (ταινίες αρχείου)
* Ernesto 'Che' Guevara, ως ο εαυτός του  (ταινίες αρχείου)
* Μάο Τσε Τουνγκ, ως ο εαυτός του  (ταινίες αρχείου)
* Εύα Περόν, ως ο εαυτός της (ταινίες αρχείου)
* Χουάν Ντομίνγκο Περόν, ως ο εαυτός του  (ταινίες αρχείου)

## Υποδοχή
Ο κριτικός Vincent Canby της New York Times  περιέγραψε την ταινία ως "μια μοναδική κινηματογραφική  εξερεύνηση της ψυχής ενός έθνους."

## Βραβεία

* Mostra Internazionale del Cinema Nuovo (Πέζαρο, Ιταλία, 1968): Gran Premio de la Crítica
* Διεθνές Φεστιβάλ του Μανχάιμ (Δυτική Γερμανία, 1968): Premio del Publico *  Βραβείο FIPRESCI, Cines de Arte y Ensayo; Premio Ecuménico.
* Βρετανικό Ινστιτούτο Κινηματογράφου: Καλύτερη Ξένη Ταινία (1974)
* Crítica de Los Angeles: Μία από τις Δέκα Καλύτερες Ταινίες της δεκαετίας του 1970
* Festival de Mérida (Βενεζουέλα, 1968): Καλύτερη Ταινία, Βραβείο
* Semana de la crítica del Festival de Cannes (1969)

## Παραπομπές


## Δείτε επίσης

## Εξωτερικοί σύνδεσμοι
*
* https://web.archive.org/web/20120328093441/http://www.bfi.org.uk/sightandsound/feature/49831

Κατηγορία:Ταινίες του 1968
Κατηγορία:Αργεντινικές ταινίες
Κατηγορία:Ισπανόφωνες ταινίες
Πνεύμα αλεπούς

Το **αλεπουδίσιο πνεύμα** (狐狸精) ή η **εννιάουρη αλεπού** (九尾狐), που προέρχεται από την κινεζική μυθολογία, είναι κοινό μοτίβο στη μυθολογία των χωρών της Ανατολικής Ασίας.

Στη λαογραφία της Ανατολικής Ασίας, οι αλεπούδες απεικονίζονται ως οικείο πνεύμα με μαγικές δυνάμεις. Αυτές οι αλεπούδες απεικονίζονται ως άτακτες, συνήθως ξεγελώντας άλλους ανθρώπους, με την ικανότητα να μεταμφιέζονται σαν όμορφες γυναίκες:

## Παραπομπές


Κατηγορία:Μυθολογικές αλεπούδες
Κατηγορία:Μυθολογικά κυνοειδή
Πυροβολισμοί στο λύκειο Σάντα Φε

**Πυροβολισμοί σε σχολείο έγιναν στο λύκειο Σάντα Φε** στο Σάντα Φε του Τέξας των Ηνωμένων Πολιτειών, στη μητροπολιτική περιοχή του Χιούστον, στις 18 Μαΐου 2018. Δέκα άτομα σκοτώθηκαν και δεκατρία άλλα τραυματίστηκαν. Ο φερόμενος μακελάρης πάρθηκε υπό κράτηση και η αστυνομία τον αναγνώρισε ως τον 17χρονο μαθητή του ίδιου σχολείου, Δημήτριο Παγουρτζή.

## Παραπομπές


Κατηγορία:Τρομοκρατικά γεγονότα στις Ηνωμένες Πολιτείες
Σφίγγα (Ρουμανία)

μικρογραφία|Η Σφίγγα τον χειμώνα
μικρογραφία|Η Σφίγγα στο Μπουτσέγκι
Η **Σφίγγα** () είναι ένας φυσικός σχηματισμός βράχου στο φυσικό πάρκο Μπουτσέγκι που βρίσκεται στα βουνά Μπουτσέγκι της Ρουμανίας. Βρίσκεται σε υψόμετρο 2.216 μέτρων στο συγκρότημα σχηματιστών βράχων Μπαμπέλε.

Η πρώτη φωτογραφία της Μεγάλης Σφίγγας του Μπουτσέγκι πιθανότατα τραβήχτηκε γύρω στο 1900. Αυτή η φωτογραφία τραβήχτηκε από μπροστινή θέση και όχι από πλευρική, όπως φαίνεται συνήθως στις φωτογραφίες σήμερα. Απόκτησε το ψευδώνυμό του, αναφερόμενο στη Μεγάλη Σφίγγα της Γκίζας, το 1936. Η εικόνα της σφίγγας εμφανίστηκε όταν ο βράχος, με ύψος 8 μ. και πλάτος 12 μ., παρατηρούταν από μια ορισμένη γωνία. Ο μεγαλίθος έχει το σαφέστερο περίγραμμα του στις 21 Νοεμβρίου, τη στιγμή που ο ήλιος δύει.

## Στον σύγχρονο πολιτισμό
Η Σφίγγα εμφανίζεται στην ταινία του 1967 Οι Δακιανοί, όπου είναι ένας τόπος θυσίας στον θεό Ζαλμόξις. Διαδραματίζει επίσης σημαντικό ρόλο στην ταινία Μπουρεμπίστα του 1980, στην οποία εξισώνεται με τον επώνυμο αρχαίο βασιλιά της Δακίας και την αιωνιότητα της ρουμανικής ταυτότητας.

## Δείτε επίσης

* Παρειδόλια

## Παραπομπές


Κατηγορία:Αξιοθέατα στη Ρουμανία
Μουρταζά Ραχίμοφ

Ο **Μουρταζά Γκομπαϊντούλοβιτς Ραχίμοφ** (ρωσικά: Муртаза́ Губайду́ллович Рахи́мов, μπασκιρικά: Мортаза Ғөбәйҙулла улы Рәхимов, *Mortaza Ğöbäyźulla ulı Räximov*, 7 Φεβρουαρίου 1934- 11 Ιανουαρίου 2023) ήταν Ρώσος πολιτικός μπασκιρικής εθνικότητας, ο οποίος υπηρέτησε από το 1993 έως το 2010 ως ο πρώτος Πρόεδρος του Μπασκορτοστάν, μιας δημοκρατίας εντός της Ρωσίας.

## Βιογραφία
Γεννήθηκε στις 7 Φεβρουαρίου του 1934 στο χωριό Ταβακάνοβο της Επαρχίας Κουγκαρτσίνσκι στην Μπασκιρική Αυτόνομη Σοβιετική Σοσιαλιστική Δημοκρατία.

Μετά την αποφοίτησή του από την Τεχνική Σχολή Πετρελαίου της Ουφά άρχισε να εργάζεται στο διυλιστήριο 22ο Συνέδριο του ΚΚΣΕ της Ουφά.

Το 1964, ο Ραχίμοφ αποφοίτησε από το Ινστιτούτο Πετρελαίου της Ουφά και αργότερα εργάστηκε στο διυλιστήριο Νόβο-Ουφίμσκι, και το 1986 διορίστηκε διευθυντής της εταιρείας.

Το 1989, ο Ραχίμοφ εξελέγη βουλευτής της ΕΣΣΔ, και το ίδιο έτος, διορίστηκε ως Πρόεδρος του Ανώτατου Συμβουλίου της Δημοκρατίας του Μπασκορτοστάν.

Το Νοέμβριο του 1993, ο Ραχίμοφ προτάθηκε ως υποψήφιος αντιπρόσωπος του Συμβουλίου της Ομοσπονδίας, και το Δεκέμβριο του ίδιου έτους ο Ραχίμοφ εξελέγη ευρέως ως πρώτος Πρόεδρος του Μπασκορτοστάν.

Στις 4 Ιουνίου 1998, επανεξελέγη στη θέση του Προέδρου του Μπασκορτοστάν για μια δεύτερη θητεία.

Στις 21 Δεκεμβρίου 2003, σύμφωνα με τον Ομοσπονδιακό νόμο «Σχετικά με τις κύριες εγγυήσεις για τα εκλογικά δικαιώματα και τα δικαιώματα σχετικά με τη συμμετοχή των πολιτών της Ρωσικής Ομοσπονδίας σε δημοψηφίσματα», ο Ραχίμοφ εξελέγη ως Πρόεδρος του Μπασκορτοστάν για τρίτη θητεία.

Ο Ραχίμοφ ήταν μέλος του Ομοσπονδιακού Συμβουλίου της Ομοσπονδιακής Συνέλευσης της Ρωσικής Ομοσπονδίας (1993-2001).

Υπήρξε μέλος του Συμβουλίου του Κράτους της Ρωσικής Ομοσπονδίας, Πρόεδρος του Συμβουλίου της Δημοκρατίας του Μπασκορτοστάν και Προεδρικού Συμβουλίου της Δημοκρατίας του Μπασκορτοστάν, και Πρόεδρος του διατμηματικού Συμβουλίου Δημόσιας Ασφάλειας της Δημοκρατίας του Μπασκορτοστάν.

## Δραστηριότητες
Ο Ραχίμοφ τα τελευταία χρόνια της ζωής του εργάστηκε ως συνεργάτης της Sistema για την διαχείριση της ρωσικής Bashneft, ως μέρος του διοικητικού συμβουλίου της εταιρείας, και εξακολουθούσε να είναι γνωστός ως εξέχων πολιτικός στη Ρωσία.

## Προσωπική ζωή και θάνατος
Ο Ραχίμοφ ήταν παντρεμένος με την Λουίζα Γκαλίμοβνα Ραχίμοβα, και έχει ένα γιο, τον Ουράλ Ραχίμοφ. Ο γιος του είναι ένας από τους πλουσιότερους ανθρώπους στη Ρωσία, έχοντας μια περιουσία τουλάχιστον 500 εκατομμυρίων δολαρίων σε πλούτο και δεν είναι παντρεμένος. Ο επίσημος βιογράφος του Ραχίμοφ έχει δηλώσει ότι στον Ραχίμοφ άρεσαν η μουσική, η φαντασία και η φυσική αγωγή.

Απεβίωσε στις 11 Ιανουαρίου 2023, σε ηλικία 88 ετών.

## Παραπομπές


## Εξωτερικοί σύνδεσμοι
* 
* The biography of Murtaza Rakhimov

Κατηγορία:Ρώσοι πολιτικοί
Κατηγορία:Δημοκρατία του Μπασκορτοστάν
Κατηγορία:Αποδέκτες του Τάγματος της Φιλίας των Λαών
Γκαγκαούζοι στη Μολδαβία

[200px|δεξιά|μικρογραφία|Γκαγκαούζοι γιορτάζουν το Εντερλέζι στο [Κισινάου ]]Οι Γκαγκαούζοι είναι μία από τις μεγαλύτερες εθνικές μειονότητες στη Μολδαβία. Παρά τη σχετική μεταγενέστερη εγκατάστασή τους στο Μπουντζάκ στο πλαίσιο του ρωσικού αποικισμού της Βεσσαραβίας, στο έδαφος της μελλοντικής Δημοκρατίας της Μολδαβίας, οι γκαγκαούζοι άρχισαν να εδραιώνονται πιο σταθερά. Οι αριθμοί τους δεν κατανέμονται ισοδύναμα σε όλη τη χώρα. Κατοικούν κυρίως στις νότιες περιοχές και αποτελούν την πλειοψηφία του πληθυσμού στην Αυτόνομη επαρχία της Γκαγκαουζίας. Οι Γκαγκαούζοι της Μολδαβίας ακολουθούν έναν κατά κύριο λόγο αγροτικό τρόπο ζωής.

## Πληθυσμός
Το μερίδιο και η θέση τους στην εθνική σύνθεση της χώρας τείνει να αυξάνεται σταδιακά. Η σταδιακά αυξημένη αναλογία των Γαγκαούζων υπάρχει στην Γκαγκαουζία (83,8%), καθώς και στη γειτονική Επαρχία Ταρακλία (9,0%), κυρίως κατοικημένη από Βουλγάρους, η οποία έχει μια μακρά Γκαγκαουζική εθνοπολιτισμική επικοινωνία. Στην επαρχία Μπασαραμπιάσκα, το ποσοστό των Γκαγκαούζων είναι επίσης υψηλότερο από τον εθνικό μέσο όρο (7,4%), αλλά εδώ μειώνεται σταδιακά. Επίσης στην επαρχία Καχούλ οι Γκαγκαούζοι αποτελούν το 2,7% του πληθυσμού. Σε άλλες περιοχές, το μερίδιό τους είναι μικρότερο του 1%. Εντός της Μολδαβίας, η μεταναστευτική δραστηριότητα των Γκαγκαούζων είναι χαμηλή: οι περισσότεροι μετανάστες, αν εγκαταλείψουν τις περιοχές κατοικίας τους, μεταναστεύουν στη Ρωσική Ομοσπονδία.

## Εθνογλωσσικά χαρακτηριστικά
Λόγω της μεγάλης συγκέντρωσης εντός της χώρας και των παραμεθόριων περιοχών της Μολδαβίας και της Ουκρανίας, οι σύγχρονοι Γκαγκαούζοι σπανίως εισέρχονται σε διαεθνικούς γάμους και συνεπώς διατηρούν υψηλό βαθμό εθνικής σταθερότητας. Ωστόσο, στο πρόσφατο παρελθόν, η κατάσταση ήταν κάπως διαφορετική. Για παράδειγμα, στις αρχές του 20ού αιώνα ο λόγος των Γκαγκαούζων και των Βουλγάρων στον πληθυσμό του Κομράτ ήταν περίπου 2:1. Ωστόσο, ως αποτέλεσμα των διαδικασιών αφομοίωσης και του υψηλότερου ποσοστού γεννήσεων των Γκαγκαούζων, μέχρι το τέλος του 20ού αιώνα υπήρχε 1 Βούλγαρος ανά 14 Γκαγκαούζους. Η εθνοτική ισορροπία μεταξύ αυτών των δύο λαών διατηρείται μόνο σε ορισμένα χωριά. Για πρακτικούς λόγους, οι κάτοικοι της Γκαγκαουζίας, κατά κανόνα, είναι πολύγλωσσοι και στην καθημερινή τους ζωή χρησιμοποιούν τόσο τα γκαγκαουζικά όσο και τα ρωσικά. Πολλοί μιλούν ρουμανικά.

## Γκαλερί

Αρχείο:Hederlez in Chișinău, May 7 2017 (09).jpg|Λαϊκός χορός
Αρχείο:Hederlez in Chișinău, May 7 2017 (24).jpg|Γκαγκαουζικές χειροτεχνίες
Αρχείο:Hederlez in Chișinău, May 7 2017 (42).jpg|Γκαγκαούζες γυναίκες που χορεύουν
Αρχείο:Hederlez in Chișinău, May 7 2017 (46).jpg|Εθνική ενδυμασία

## Παραπομπές


Κατηγορία:Γκαγκαουζία
Γεραναίικα Πάτρας

Τα **Γεραναίικα** ή *Γερανέικα* είναι συνοικία της Πάτρας.

Η συνοικία των Γεραναίικων χωροθετείται στο κεντρικό τμήμα της Πάτρας, στον πυκνοδομημένο οικιστικό ιστό της, ευρισκόμενη στα νοτιοανατολικά του ιστορικού κέντρου της πόλης, απέχοντας οδικώς από αυτό περί τα 2 χιλιόμετρα.

Γειτνιάζει σε πρώτο βαθμό: στα δυτικά με το Μικρό Γυρί και την Βουδ, στα νότια με τα Προσφυγικά, στα νοτιοδυτικά με την Αγία Τριάδα, στα ανατολικά με του Μαρούδα, στα βόρεια και βορειοανατολικά με την Αγία Αικατερίνη (Γύφτικα), καθώς και ένα μικρό τμήμα της στα βόρεια με τον Άγιο Δημήτριο (Ομόνοια).

Εγγύς της βρίσκονται επίσης οι συνοικίες Ψηλαλώνια στα βορειοδυτικά και Σκαγιοπούλειο στα νοτιοδυτικά, καθώς επίσης το Γενικό Νοσοκομείο Πατρών «Ο Άγιος Ανδρέας» στα νοτιοανατολικά.

Κατηγορία:Συνοικίες της Πάτρας
Μιορίτσα

μικρογραφία|Βοσκός και πρόβατα στη Ρουμανία
Η **«Μιορίτσα»** (ρουμανικά: *Mioriţa*), δηλαδή η «Μικρή Προβατίνα», είναι παλιά ρουμανική ποιμενική μπαλάντα και θεωρείται ένα από τα πιο σημαντικά κομμάτια της ρουμανικής λαογραφίας. Έχει διάφορες εκδόσεις, με εντελώς διαφορετικό περιεχόμενο. Μια από αυτές επιλέχθηκε από τον Βασίλε Αλεξάντρι για να σχηματιστεί η αναφορά του έργου στα σχολικά βιβλία. 

## Περιεχόμενο
Η αρχή είναι απλή: τρεις βοσκοί (ένας Μολδαβός, ένας Τρανσυλβανός και ένας Βραντσεανός) συναντώνται, ενώ φροντίζουν τα κοπάδια τους. Μια προφανώς μαγεμένη προβατίνα που ανήκει στον Μολδαβό λέει στον αφέντη της ότι οι δύο άλλοι συνωμοτούν για να τον σκοτώσουν και να κλέψουν τα αγαθά του.

Ο βοσκός απαντάει ότι, αν συνέβαινε αυτό, η προβατίνα θα έπρεπε να ζητήσει από τους δολοφόνους της να θάψουν το σώμα της κατά μήκος της στάνης του πρόβατου. Μετά λέγεται ότι είπε στα υπόλοιπα πρόβατα ότι είχε παντρευτεί μια πριγκίπισσα σε μια τελετή που παρακολουθήθηκε από τα στοιχεία της φύσης, και χαρακτηρίζεται από την πτώση ενός αστεριού. Ωστόσο, δεν υπάρχει καμία μεταφορά ιεροτελεστίας με τις επουράνιες εκδηλώσεις στην έκδοση της ιστορίας όπου η προβατίνα μιλάει στη μητέρα του βοσκού, ότι ακούει μόνο ότι ο γιος της έχει έχει παντρευτεί μια πριγκίπισσα.

Το ποίημα αυτό αναφέρεται εκτενώς από Πάτρικ Λη Φέρμορ στην αναφορά του από το δεύτερο μέρος του ταξιδιού με τα πόδια από την Ολλανδία στην Κωνσταντινούπολη στο 1933-34. Αυτός περιλαμβάνει μια μερική μετάφραση η οποία αναφέρεται ως «ετοιμόρροπη αλλά αρκετά ακριβής». Αυτό στην πραγματικότητα έγινε αργότερα, κατά τη διάρκεια μιας εκτεταμένης διαμονής πριν από το Σεπτέμβριο του 1939, στην ανατολική Ρουμανία.

Η Μιορίτσα αναφέρεται συχνά σε μυθιστόρημα του Μάρκους Σέντγκουικ.

## Διάφορα
* Το *Μιορίτσα* ήταν το όνομα της κρατικής εταιρείας γάλακτος κατά τη διάρκεια του καθεστώτος του Νικολάε Τσαουσέσκου.
* Τα δύο πρώτα εδάφια του Μιορίτσα αναφέρονται σε όλα τα τραπεζογραμμάτια της Δημοκρατίας της Μολδαβίας.

## Αναφορές


## Εξωτερικοί σύνδεσμοι
* Miorița - in English (translation by W. D. Snodgrass)
* Mioriţa - a vocal version, sung by Grigore Leşe (An asf file)
* https://web.archive.org/web/20080201104525/http://www.moldova.md/en/start/

Κατηγορία:Πολιτισμός της Ρουμανίας
Περισπωμένη

Η **περισπωμένη** (ή και **οξυβαρεία** ˆ) είναι ένα διακριτικό στη λατινική, ελληνική και κυριλλική γραφή. Η αποτύπωση στα λατινικά είναι σχήματος «ˆ», ενώ η ελληνική περισπωμένη εμφανίζεται ως: ῀.

Η περισπωμένη έχει τις ρίζες της στην πολυτονική ορθογραφία της Αρχαίας Ελληνικής, όπου σημειώνονταν μόνο σε μακρές συλλαβές, όταν ο ομιλητής έπρεπε να ανέβαζε τον τόνο της φωνής του και μετά να κατεβάσει τον τόνο της φωνής του κατά την προφορά του ίδιου φωνήεντος. Η περισπωμένη χρησιμοποιούνταν μέχρι την κατάργηση του πολυτονικού συστήματος, το 1982.

Κατηγορία:Ελληνικό_αλφάβητο
Κατηγορία:Ελληνική_γραμματική
Κατηγορία:Διακριτικά σημάδια
Βαρεία

thumb|Η βαρεία
Η **βαρεία** είναι διακριτικό σημείο (τόνος) των Αρχαίων Ελληνικών και των πολυτονικών Νέων Ελληνικών ( π.Ν.Ε.), και σημειώνεται με κλίση αντίθετη της οξείας. Σημείο ίδιας μορφής χρησιμοποιείται και σε άλλες γλώσσες (Καταλανικά, Ολλανδικά, Γαλλικά, Πορτογαλικά, Βιετναμέζικα κ.ά.).

## Χρήσεις
Η βαρεία σημειώνεται μόνο στη λήγουσα αντί οξείας και εφόσον δεν ακολουθούσε σημείο στίξεως (κόμμα, τελεία, άνω τελεία, άνω και κάτω τελεία, ερωτηματικό, θαυμαστικό), ενώ η οξεία στην λήγουσα διατηρείται   όταν ακολουθούν αποσιωπητικά, παρένθεση, αγκύλη, εισαγωγικά ή παύλα. 

Ιδιαιτερότητες:

(α) όταν την οξύτονη λέξη ακολουθεί εγκλιτικό, η οξεία διατηρείται (πχ 'τὸ παιδὶ ἔφυγε' αλλά 'τὸ παιδί του ἔφυγε').

(β) η ερωτηματική αντωνυμία ποιός-ποιά-ποιό (στα π.Ν.Ε.)  παίρνει οξεία όταν εισάγει ερώτηση αλλά βαρεία όταν εισάγει πλάγια ερώτηση

(γ) το ερωτηματικό τί (στα π.Ν.Ε.) και το ερωτηματικό γιατί παίρνουν πάντα οξεία (πχ τί εἶπες;), ενώ ο σύνδεσμος γιατί (= διότι) παίρνει βαρεία

(δ)  στα π.Ν.Ε. το δεικτικό νά παίρνει οξεία (προτείνεται όμως να ακολουθείται από κόμμα) ενώ το αναφορικό νά παίρνει βαρεία

## Ιστορία
Η βαρεία εμφανίστηκε για πρώτη φορά στην πολυτονική απόδοση της αρχαίας ελληνικής γλώσσας για να επισημάνει χαμηλότερο τονισμό από αυτόν της οξείας προφοράς.

## Unicode

Κατηγορία:Ελληνικό_αλφάβητο
Κατηγορία:Ελληνική_γραμματική
Κατηγορία:Διακριτικά σημάδια
Οξεία

thumb|Η οξεία
Η **οξεία** (´) είναι ένα διακριτικό που χρησιμοποιείται σε πολλές σύγχρονες γραπτές γλώσσες με αλφάβητα που βασίζονται στις λατινικές, κυριλλικές και ελληνικές γραφές.

Η οξεία προφορά χρησιμοποιήθηκε για πρώτη φορά στην πολυτονική ορθογραφία της Αρχαίας Ελληνικής, όπου έδειχνε μια συλλαβή με υψηλό τονισμό. Στη νεοελληνική γλώσσα, η οξεία χρησιμοποιείται για το φωνήεν που έχει υψηλότερο τονισμό. Από το 1982 η οξεία ονομάζεται και «τόνος» καθώς είναι ο μοναδικός τόνος που απέμεινε έπειτα από την επιβολή του μονοτονικού συστήματος.

Παρόλο που όλες οι πολυσύλλαβες λέξεις έχουν οξεία, υπάρχουν λέξεις, μονοσύλλαβες, που οξύνονται μόνο όταν είναι για ερώτηση ή για έμφαση της προσωπικής αντωνυμίας.

Κατηγορία:Ελληνικό_αλφάβητο
Κατηγορία:Ελληνική_γραμματική
Κατηγορία:Διακριτικά σημάδια
Μακρόν

Το **μακρόν** είναι διακριτικό (¯) τοποθετημένο πάνω από ένα φωνήεν. Αρχικά χρησιμοποιήθηκε για να επισημάνει μακρά ένα μακρύ φωνήεν.

Στην ελληνική γλώσσα, τα γράμματα η και ω μεταγράφονται, αντίστοιχα, ως ē και ō. Αυτό αντιστοιχεί στο μήκος των φωνηέντων, σε αντίθεση με τα βραχέα φωνήεντα ε και ο, τα οποία μεταγράφονται ως e και o.

## Παραπομπές


Κατηγορία:Διακριτικά σημάδια
Κατηγορία:Μετρική
Ιρανικές προεδρικές εκλογές 2017

**Προεδρικές εκλογές στο [[Ιράν]]** πραγματοποιήθηκαν, στις 19 Μαΐου 2017, για 12η συνεχή φορά. Τοπικές εκλογές διεξήχθησαν ταυτόχρονα.

Η κατάθεση των υποψηφιοτήτων έλαβε χώρα στο διάστημα από τις 11 έως τις 15 Απριλίου 2017. Ο κάτοχος της προεδρίας Χασάν Ρουχανί ήταν ξανά υποψήφιος και διεκδίκησε επανεκλογή. Οι αντίπαλοί του ήταν ο επικεφαλής υποψήφιος των Συντηρητικών, Εμπραΐμ Ραϊσί, ο Μοσταφά Μιρ Σαλίμ από το Κόμμα Ισλαμικού Συνασπισμού και ο Μοσταφά Χασεμιταμπά, ο οποίος κατήλθε υποψήφιος χωρίς κομματική υποστήριξη.

Ο Ρουχανί επανεξελέγη για μια δεύτερη θητεία. Σύμφωνα με τα αποτελέσματα που ανακοινώθηκαν από το υπουργείο Εσωτερικών, ο Ρουχανί έλαβε 23,5 επί συνόλου 41 εκατομμυρίων ψήφων. Ο πιο κοντινός του αντίπαλος, ο κληρικός Εμπραχίμ Ραΐσι, έλαβε  15,7 εκατομμύρια ψήφους. Ο Ρουχανί ορκίστηκε για δεύτερη φορά στις 5 Αυγούστου 2017 ενώπιον του Κοινοβουλίου του Ιράν ως Πρόεδρος της χώρας.

## Εκλογική διαδικασία
Ο Πρόεδρος του Ιράν εκλέγεται από τον λαό. Αν κανείς από τους υποψηφίους δεν λάβει ποσοστό άνω του 50% θα διεξάγονταν επαναληπτικές εκλογές στις 26 Μαΐου.

## Αποτελέσματα
Σύμφωνα με τα τελικά αποτελέσματα, συνολικά 41.366.085 άτομα προσήλθαν στις κάλπες από τους 56.410.234 εγγεγραμμένους εκλογείς. Η προσέλευση ήταν 73,33%. Το υπουργείο Εσωτερικών ανακοίνωσε αποτελέσματα σταδιακά μετά τα μεσάνυχτα (τοπική ώρα), έπειτα από το κλείσιμο των καλπών. Τα τελικά αποτελέσματα ανακοινώθηκαν στις 8 Ιουνίου 2017.

## Παραπομπές


2017
Ιραν
Βραχύ

thumb|Το βραχύ
Το **βραχύ** (˘) είναι διακριτικό για τα βραχέα φωνήεντα. Η ρίζα της είναι στην αρχαία ελληνική γλώσσα.

Το Βραχύ υποδηλώνει ένα σύντομο φωνήεν, σε αντίθεση με το μακρόν, το οποίο υποδεικνύει τα μακριά φωνήεντα. Συχνά χρησιμοποιείται σε λεξικά και βιβλία της Λατινικής, της Αρχαίας Ελληνικής γλώσσας, της Τουαρέγκ και άλλων γλωσσών. Ωστόσο, υπάρχει μια συνηθισμένη σύμβαση για την ένδειξη μόνο των μακρών φωνηέντων. Τότε γίνεται κατανοητό ότι ένα φωνήεν χωρίς μακρόν είναι βραχύ.

Κατηγορία:Ελληνικό_αλφάβητο
Κατηγορία:Ελληνική_γραμματική
Κατηγορία:Διακριτικά σημάδια
Πρόεδρος του Ιράν

Ο **Πρόεδρος του Ιράν** αποτελεί τον ανώτατο εκλεγμένο από τον λαό αξιωματούχο στη χώρα. Μετά τον θάνατο του Εμπραχίμ Ραΐσι σε αεροπορικό δυστύχημα στο Δυτικό Ιράν στις 19 Μαΐου 2024, διενεργήθησαν προεδρικές εκλογές όπου στις 6 Ιουλίου εξελέγη πρόεδρος ο Μασούντ Πεζεσκιάν.

## Υπόβαθρο
Μετά την Επανάσταση και το δημοψήφισμα του 1979 για τη δημιουργία της Ισλαμικής Δημοκρατίας του Ιράν τον Μάρτιο του 1979 (στις 29 και 30 Μαρτίου), η νέα κυβέρνηση χρειάστηκε να δημιουργήσει ένα νέο σύνταγμα. Ο Αγιατολάχ Χομεϊνί διέταξε την εκλογή της Συνέλευσης των Εμπειρογνωμόνων, του οργάνου που είχε επιφορτιστεί με τη σύνταξη του Συντάγματος. Η συνέλευση παρουσίασε το σύνταγμα στις 24 Οκτωβρίου 1979 και ο Ανώτατος ηγέτης Χομεϊνί και ο πρωθυπουργός Μαχντί Μπαζαργκάν το ενέκριναν. Αυτό εγκρίθηκε επίσης στο συνταγματικό δημοψήφισμα που διενεργήθηκε τον Δεκέμβριο του 1979.

Το Σύνταγμα του 1979 καθόρισε τον Ανώτατο ηγέτη ως αρχηγό κράτους και τον Πρόεδρο και τον Πρωθυπουργό ως αρχηγούς κυβερνήσεων. Η θέση του πρωθυπουργού καταργήθηκε το 1989.

Οι ιρανικές προεδρικές εκλογές, οι πρώτες στη χώρα, πραγματοποιήθηκαν στις 25 Ιανουαρίου 1980 και οδήγησαν στην εκλογή του Αμπουλχασάν Μπανί-Σαντρ με ποσοστό 76% των ψήφων. Ο Μπανισάντρ στις 22 Ιουνίου 1981 καθαιρέθηκε από το Κοινοβούλιο του Ιράν. Μέχρι τις πρόωρες εκλογές στις 24 Ιουλίου 1981, τα καθήκοντα του Προέδρου αναλήφθηκαν από το Προσωρινό Προεδρικό Συμβούλιο. Ο Μοχάμαντ-Αλί Ρατζάι εξελέγη πρόεδρος στις 24 Ιουλίου 1981 και ανέλαβε καθήκοντα στις 2 Αυγούστου. Ο Ρατζάι παρέμεινε στη θέση του για λιγότερο από ένα μήνα, καθώς αμφότεροι εκείνος και ο πρωθυπουργός δολοφονήθηκαν στις 30 Αυγούστου 1981. Για μια ακόμη φορά, ένα Προσωρινό Προεδρικό Συμβούλιο αναπλήρωσε το αξίωμα μέχρι τις 13 Οκτωβρίου 1981, όταν εξελέγη πρόεδρος ο Αλί Χαμενεΐ.

Οι Ακμπάρ Χασαμί Ραφσαντζανί, Μοχάμεντ Χαταμί και Μαχμούτ Αχμαντινετζάντ εκλέχθηκαν για δύο θητείες. Ο Χασάν Ρουχανί εξελέγη στις προεδρικές εκλογές του Ιουνίου 2013. Κέρδισε την επανεκλογή στις προεδρικές εκλογές του 2017.

Ο Αλί Χαμενεΐ, ο Ακμπάρ Χασεμί Ραφσαντζάνι, ο Μοχάμαντ Χαταμί, ο Μαχμούντ Αχμαντινετζάντ και ο Χασάν Ροχανί εξελέγησαν πρόεδρος για δύο θητείες. Ο Εμπραχίμ Ραΐσι ήταν ο προηγούμενος πρόεδρος, ο οποίος υπηρέτησε από την εκλογή του το 2021 έως τον θάνατό του σε αεροπορικό δυστύχημα, στις 19 Μαΐου 2024. Τον αντικατέστησε, ως υπηρεσιακός πρόεδρος, ο πρώτος αντιπρόεδρος του Ιράν, Μοχάμαντ Μοχμπέρ μέχρι την εκλογή του Μασούντ Πεζεσκιάν, στις 6 Ιουλίου 2024.

## Τελευταίες εκλογές

## Κατάλογος
Αυτός είναι ένας **κατάλογος των προέδρων του [[Ιράν]]** από την θεσμοθέτηση του αξιώματος, με τη διεξαγωγή των προεδρικών εκλογών του 1980.

## Υπηρεσιακοί πρόεδροι
### Προσωρινό Προεδρικό Συμβούλιο

## Δείτε επίσης
*Ανώτατος Ηγέτης του Ιράν

## Παραπομπές
Μανδριά

Με την ονομασία **Μανδριά** είναι γνωστά τα πιο κάτω χωριά της Κύπρου:
*Μανδριά Λεμεσού, στην επαρχία Λεμεσού
*Μανδριά Πάφου, στην επαρχία Πάφου

Κατηγορία:Αποσαφηνίσεις ελληνικών τοπωνυμίων
Δήμητρα Μασλίγκα

Η **Δήμητρα Μασλίγκα** (γεννήθηκε στην Έδεσσα στις 14 Απριλίου 1989), και είναι Ελληνίδα πρώην αθλήτρια του κλασσικού αθλητισμού και πιο συγκεκριμένα του αγωνίσματος άλμα εις μήκος. Εχει αναδειχθεί 10 φορές Πανελληνιονίκης, 3 φορές Βαλκανιονίκης ενώ έχει κατακτήσει και την 13η θέση στο παγκόσμιο σχολικό πρωτάθλημα. Επιπλέον, το ατομικό της ρεκόρ είναι στα 6,06μ. το οποίο σημείωσε το 2006 στο Grand Prix του Άργους Ορεστικού. Είναι απόφοιτος του Παιδαγωγικού τμήματος Νηπιαγωγών του Πανεπιστημίου Ιωαννίνων και φοιτήτρια του Παιδαγωγικού Τμήματος Δημοτικής Εκπαίδευσης του Αριστοτέλειο Πανεπιστήμιο Θεσσαλονίκης.

## Διακρίσεις

### Πανελλήνιο Σχολικό πρωτάθλημα

# 2005 2η θέση Πανελλήνιο Σχολικό Πρωτάθλημα
# 2006 3η θέση Πανελλήνιο Πρωτάθλημα Π/Κ **5.62**
# 2006 2η θέση Πανελλήνιο Σχολικό Πρωτάθλημα **5.76**
# 2007 1η θέση Πανελλήνιο Σχολικό Πρωτάθλημα **5.90**
# 2007 3η θέση Πανελλήνιο Πρωτάθλημα Ε/Ν **5.81**
# 2008 1η θέση Πανελλήνιο Πρωτάθλημα Ε/Ν **5.93**
# 2009 3η θέση Πανελλήνιο Πρωτάθλημα Νέων **5.84**
# 2009 3η θέση Πανελλήνιο Πρωτάθλημα Συνθέτων **4.175** Βαθμούς   

### Εθνική ομάδα

# 2005 3η θέση Βαλκανικό Πρωτάθλημα Π/Κ (Ελλάδα,Τρίπολη) 5.67
# 2007 2η θέση Βαλκανικό Πρωτάθλημα Ε/Ν (Σερβία,Κρακούγιεβατς) 5.68
# 2008 3η θέση Βαλκανικό Πρωτάθλημα Ε/Ν (Τουρκία,Προύσα) 6.00

### Σχολικό  Παγκόσμιο πρωτάθλημα
* 2006 13η θέση Παγκόσμιο Σχολικό Πρωτάθλημα (Θεσσαλονίκη)

## Δείτε επίσης
Σύνδεσμος Ελληνικών Γυμναστικών Αθλητικών Σωματείων

## Παραπομπές


Κατηγορία:Έλληνες αθλητές του άλματος εις μήκος